મેડિકલ કોલેજમાં ટોયલેટ, લાયબ્રેરી અને એન્ટ્રીના દરવાજાનું નિરાકરણ છેલ્લા ઘણા સમયથી આવ્યું ન હોય વિદ્યાર્થીઓએ વિરોધ દર્શાવ્યો હતો અને હડતાળ પર બેસી ગયા હતા. મેડિકલ કોલેજના ડીન ડો.રાઠોડ દ્વારા વિદ્યાર્થીઓને સમજાવ્યા છતાં વિદ્યાર્થીઓ માની રહ્યા નથી. ડો. રાઠોડે વિદ્યાર્થીઓને જણાવ્યું હતું કે, એન્ટ્રી ગેટ બંધ કરવાનું કારણ એ છે કે અવારનવાર આ ગેટ ખુલો હોવાથી ચોરી થયાના બનાવો બન્યા છે. તેથી ગેટ બંધ કરવામાં આવ્યો છે.